《计偕别长儒仲醇》
明代·王衡

结旆萧萧事远游，沙湖潮上荻花秋。
征帆日落长江外，送客钟闻野渡头。
一夜弟兄吴市酒，几回风雪剡溪舟。
缁尘古道浑如许，珍重初衣问白鸥。

作者简介：（1561—1609）明苏州府太仓人，字辰玉，号缑山。王锡爵子。自幼才华横溢，读书五行俱下。万历十六年举顺天乡试第一，万历二十九年会试成进士，廷试第二。授编修。奉使江南，因请终养归。诗文俱称名家，有《缑山集》及杂剧《郁轮袍》等。